Document ID: 32008D0484

KOMMISSIONENS BESLUTNING
af 20. juni 2008
Kommissionens beslutning om forlængelse af visse statsstøttebeslutninger
(meddelt under nummer K(2008) 2883)
(EØS-relevant tekst)
(2008/484/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 87 og 88, og
ud fra følgende betragtninger:
(1)
Gyldighedsperioden for Kommissionens forordning (EF) nr. 2204/2002 af 5. december 2002 om anvendelse af EF-traktatens artikel 87 og 88 på statsstøtte til beskæftigelse (1), Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder (2) og Kommissionens forordning (EF) nr. 68/2001 af 12. januar 2001 om anvendelse af EF-traktatens artikel 87 og 88 på uddannelsesstøtte (3) blev forlænget ved Kommissionens forordning (EF) nr. 1976/2006 af 20. december 2006 om ændring af forordning (EF) nr. 2204/2002, (EF) nr. 70/2001 og (EF) nr. 68/2001 for så vidt angår forlængelsen af deres anvendelsesperiode (4) indtil den 30. juni 2008. Gyldigheden af Kommissionens beslutninger om godkendelse af statsstøtteordninger på basis af forordning (EF) nr. 2204/2202, (EF) nr. 70/2001 eller (EF) nr. 68/2001 blev forlænget indtil den 30. juni 2008 ved Kommissionens beslutning 2007/72/EF af 20. december 2006 (5).
(2)
Da den generelle gruppefritagelsesforordning (6), som erstatter disse forordninger, forventes vedtaget og offentliggjort i Den Europæiske Unions Tidende senest den 30. juni 2008, er det nødvendigt at forlænge gyldigheden af Kommissionens beslutninger om godkendelse af statsstøtteordninger på basis af forordning (EF) nr. 2204/2202, (EF) nr. 70/2001 eller (EF) nr. 68/2001 for et begrænset tidsrum for at sikre en tilstrækkelig overgangsperiode, indtil den generelle gruppefritagelsesforordning træder i kraft -
VEDTAGET FØLGENDE BESLUTNING:
Artikel 1
Uden at det berører de egnede foranstaltninger ifølge punkt 107, tredje led, i retningslinjerne for statsstøtte med regionalt sigte for 2007-2013 af 4. marts 2006 (7), som er godkendt af alle medlemsstaterne, forlænges gyldigheden af Kommissionens beslutninger om godkendelse af statsstøtteordninger på basis af forordning (EF) nr. 2204/2002, (EF) nr. 70/2001 eller (EF) nr. 68/2001 før denne beslutnings ikrafttrædelse indtil den 30. september 2008.
Artikel 2
Denne beslutning er rettet til medlemsstaterne.
Den anvendes fra den 1. juni 2008.
Udfærdiget i Bruxelles, den 20. juni 2008.

Labels: 4
19